open-index/open-wikipedia-markdown huggingface dataset:
PACS

**PACS** (**Picture archiving and communication systems**) tarkoittaa tietokoneohjelmaa, jolla voidaan arkistoida sairaaloissa lääketieteellisiä kuvia. Tätä Suomessa digitaaliseksi kuva-arkistoksi kutsututtua järjestelmää käytetään erityisesti röntgenkuvien arkistointiin ja katseluun. PACS onkin korvannut paljon perinteisiä filmivarastoja, joissa röntgenkuvia on konkreettisesti säilytetty. PACS-arkistoon tallennetaan nykyisin lisäksi kaikkien muiden radiologisten tutkimusten kuvat ja myös kaikki muut lääketieteelliset kuvat, esimerkiksi valokuvat.

## PACS ja DICOM-standardi

PACS-arkistoon tallennetut röntgenkuvat noudattavat DICOM-standardia (Digital Imaging and Communications in Medicine). Standardin ansiosta myös muualla, jopa ulkomailla kuvatut tutkimukset ovat helposti siirrettävissä ja katseltavissa muiden sairaaloiden PACS-arkistoissa esimerkiksi internetin välityksellä. DICOM-standardin ansiosta eri valmistajien kuvaverkkoon liitetyille laitteet kykenevät yhteiseen käytännön tietojen välitykseen ja tiedon esitykseen eli se mahdollistaa eri valmistajien laitteiden yhteensopivuuden samassa järjestelmässä. Tavallisten röntgenkuvien lisäksi DICOM-standardi mahdollistaa tietokonetomografia-, magneettikuvaus- ja ultraäänitutkimuksien sekä lääketieteellisten valokuvien arkistoinnin samaan virtuaalisen arkistoon tavallisten röntgenkuvien kanssa.

Digitaalisen kuva-arkiston suuri etu on, että filmien kehittäminen jää kokonaan työprosessista pois. Tämän ansiosta aikaa säästyy, työn tehokkuus paranee ja hankintamenojen jälkeen sähköisestä järjestelmästä tulee säästöjä. Digitaalisia kuvia voidaan myös muokata jälkeenpäin, joten uusintakuvauksien määrä pienenee. PACS-järjestelmän eräs ongelma on tietosuoja. Asiaankuulumaton henkilö voi päästä katselemaan kuvia esimerkiksi toisen ihmisen käyttäjätunnuksilla, koska niitä on vaivatonta siirtää paikasta toiseen. Digitaalinen kuvien katselu vaatii myös hyvät kuvankatseluolosuhteet, sillä tietokoneiden monitorien valovoima on pieni filmien katseluun käytettäviin valotauluihin nähden. Tutkimusten mukaan terveyskeskuslääkäreiden monitorit ja kuvankatseluolosuhteet ovat usein riittämättömiä röntgenkuvien katseluun. Lääkäreiden työasematyöskentelyyn olisi saatavissa parannusta, jos terveyskeskukset panostaisivat riittävän laadukkaiden näyttöjen hankintaan ja työasemien valaistussuunnitteluun ja näyttöjen säännölliseen laadunvalvontaan.

## Lähteet
Riccardo Campogiani

**Riccardo Campogiani** oli 16-vuotias ruotsalainen teini, joka hakattiin kuoliaaksi Tukholman keskustassa olleissa juhlissa 6. lokakuuta 2007.

Campogiani kuoli sairaalassa vakaviin vammoihin, jotka aiheutuivat useista, päähän kohdistuneista potkuista. Kuolema herätti median kiinnostuksen, kun viisi muuta Campogianin ikäistä teiniä tuomittiin syyllisiksi kuolemantuottamukseen. Kaikki viisi saivat erilaiset tuomiot, mutta nuoren ikänsä takia (kaikki alle 18-vuotiaita) ketään heistä ei voitu tuomita vankeuteen. Yksi viidestä vapautettiin kaikista syytteistä.

Campogianin tapaus oli erikoinen, koska siihen osallistui nuoria Tukholman yläluokkaisissa osissa, ja sekä murhatun että murhaajien perheillä oli rikkaat taustat.

Murhasta tuli maailmankuulu, kun Anton Abele palkittiin MTV Europe Music Awardeissa vuonna 2007 työstään katuväkivaltaa vastaan Campogianin kuoleman jälkeen. 

## Ilmeneminen

Riccardo Campogianin kuolema tuli otsikoihin Ruotsissa ja useat kuuluisuudet puhuivat katuväkivaltaa vastaan. Anton Abele on luonut ruotsinkielisen Facebook-ryhmän nimeltä "Bevara oss från gatuvåldet” (Säästäkää meidät katuväkivallalta). Yhdessä viikossa ryhmä sai yli 100&nbsp;000 uutta jäsentä. Lisäksi 12. lokakuuta 2007 Anton Abele järjesti Tukholmassa mielenosoituksen "Lopettakaa katuväkivalta". Siihen osallistui noin 10&nbsp;000 nuorta ja aikuista. Samoihin aikoihin myös muissa Pohjoismaiden suurissa kaupungeissa järjestettiin katuväkivaltaa vastustavia mielenosoituksia.

Ruotsin kuningas Kaarle Kustaa XVI ja Ruotsin kruununprinsessa Victoria ylistivät Riccardo Campogiania ja Anton Abelen työtä. Kruununprinsessa myös osallistui Campogianin muistotilaisuuteen. Campogianin perheellä oli läheiset suhteet Ruotsin kuningasperheen ja muiden Tukholman korkea-asemaisten kanssa.

## Riccardo Campogiani & Alesso
Riccardo Campogiani oli myös ruotsalaisen elektronisen musiikin tuottaja Alesson hyvä ystävä. Campogianin kuolema motivoi Alessoa luomaan menestyvän musiikkiuran.

## Aiheesta muualla
*Alesso viittaa Campogianin murhaan puolivälissä videotaan "Years"
Virtuaalitalous

**Virtuaalitalous** (virtuaaliekonomia) on kaupankäyntiä virtuaalisilla hyödykkeillä keinomaailmassa, esimerkiksi verkkopelien hahmoilla ja varusteilla. 

Virtuaalimaailma Second Lifessa kuka tahansa voi ostaa ikioman saaren ja rakentaa sinne mieleisensä ympäristön. Kyseinen saari on yksityisomistuksessa oleva virtuaalinen "kiinteistö". Reaalitalouden tapaan virtuaalitaloudessa voi hyödyntää omistustaan vuokraamalla tai myymällä sitä.

Niin ikään yli 400,000 EVE Online tieteisfiktio-PC-pelin pelaajaa voivat käydä laajaa kauppaa keskenään peliajasta, virtuaalisista raaka-aineista,  avaruusaluksista, niiden osista ja hahmojen vaatteista. EVE Online peliä kehittävällä yhtiöllä on palkkalistoillaan myös virtuaalitaloutta tutkivia tutkijoita.

Yleensä kauppaa käydään oikealla rahalla, vaikkakin on olemassa myös virtuaaliraha Bitcoin. Virtuaalihyödykkeisiin käytettiin rahaa jo 2008 Itä-Aasiassa viisi miljardia dollaria vuodessa, Pohjois-Amerikassa miljardi ja Euroopassa noin 500 miljoonaa dollaria, mutta viime vuosina erityisesti Facebookin virtuaalitalous on entisestään kasvanut. Virtuaalikuluttamisessa pätevät pitkälti samat motiivit kuin elävän elämänkin kulutuksessa. Virtuaalihyödykkeet voivat toimia sosiaalisen statuksen ilmaisijoina.

## Lähteet
Herma Szabo

**Herma Szabo** (22. helmikuuta 1902 Wien – 7. toukokuuta 1986 Admont) oli itävaltalainen yksin- ja pariluistelija. Hän voitti vuoden 1924 talviolympialaisten yksinluistelun, viidesti yksinluistelun maailmanmestaruuden (1922–1926) ja kahdesti pariluistelun maailmanmestaruuden Ludwig Wreden kanssa. Szabo kuuluu World Hall of Fameen.

Myös Herma Szabon perhe oli taitoluistelijoita. Szabon äiti oli kaksinkertainen pariluistelun maailmanmestari Christa von Szabo ja setä kolminkertainen Euroopan-mestari Eduard Engelmann, Jr.. Hänen serkkunsa Helene Engelmann ja Christine Engelmann olivat myös taitoluistelijoita.

Herma Szabo kilpaili monella eri sukunimellä, muun muassa von Szabó, Plank-Szabo, Planck-Szabo, Jarosz-Szabo ja Jaross-Szabo.

## Lähteet

## Aiheesta muualla

* 
* Herma Szabo  Sports Reference LLC
Madge Syers

**Florence Madeline ”Madge” Syers** (o.s. Cave, 16. syyskuuta 1881 – 9. syyskuuta 1917) oli brittiläinen taitoluistelija. Hän oli ensimmäinen naiskilpailija taitoluistelun maailmanmestaruuskilpailuissa 1902 ja voitti hopeaa. Tämä sai Kansainvälisen luisteluliiton perustamaan naisille oman sarjan maailmanmestaruuskilpailuihin. Syers voitti kaksi ensimmäistä naisten kilpailua 1906 ja 1907 ja voitti olympiakultaa vuoden 1908 kesäolympialaisissa, joissa taitoluistelu oli ensimmäistä kertaa olympialajina. Syers kilpaili myös pariluistelussa aviomiehensä Edgar Syersin kanssa ja he voittivat pronssia olympialaisissa 1908.

## Lähteet

## Aiheesta muualla
Thorigné-Fouillard

**Thorigné-Fouillard** on kunta Rennesin arrondissementissa Ille-et-Vilainen departementissa Ranskassa. Se kuuluu Rennesin metropolialueeseen. Thorigné-Fouillardissa oli 7&nbsp;105 asukasta vuonna 2009, ja sen pinta-ala on noin 13,6 neliökilometriä.

## Ystävyyskaupungit

*  Sibiu
*  Győrújbarát
*  Lusk

## Lähteet
Ilja Kulik

**Ilja Aleksandrovitš Kulik** (, s. 23. toukokuuta 1977) on venäläinen taitoluistelija. Kulik on voittanut olympiamestaruuden 1998, Euroopan-mestaruuden 1995, Grand Prix Final -mestaruuden 1997–1998 ja junioreiden maailmanmestaruuden 1995.

Kulik oli naimisissa taitoluistelija Jekaterina Gordejevan kanssa ja heillä on tytär Elizaveta. He perustivat vuonna 2012 Etelä-Kaliforniaan vain taitoluistelijoille tarkoitetun jäähallin. Kulik ja Gordejeva erosivat vuonna 2016.

## Lähteet

## Aiheesta muualla

* Ilja Kulik IMDB:ssa
Niko Korhonen

**Niko Korhonen** (s. 5. marraskuuta 1992 Sotkamo) on suomalainen pesäpalloilija, joka edustaa tällä hetkellä Superpesiksessä pelaavaa Joensuun Mailaa. Hänen roolinsa on sisäpelissä vaihtaja/etenijä ja ulkopelissä kolmospolttaja. Korhosella on Joensuun Mailan kanssa sopimus voimassa kauden 2025 loppuun saakka.

Korhonen on pelannut Superpesiksen runkosarjassa 362 ottelua. Näissä otteluissa hän on lyönyt 17+57=74 juoksua ja tuonut 565 juoksua. Kärkilyöntejä hän on kerännyt 1800 kappaletta. Ylemmissä pudotuspeleissä Korhonen on pelannut 133 ottelua. Näissä hän on lyönyt 8+16=24 juoksua ja tuonut 185 juoksua. Kärkilyöntejä hän on kerännyt 641 kappaletta. Runkosarjan tilastot päivitetty 11. elokuuta 2023 ja pudotuspelien tilastot päivitetty 18. syyskuuta 2023.

Korhonen on pääsarjatasolla voittanut Suome nmestaruuden seitsemän kertaa (2011, 2012, 2013, 2014, 2015, 2020 ja 2023).

## Saavutukset
### Pelaajana
* 7 SM-kultaa: 2011, 2012, 2013, 2014, 2015, 2020, 2023
* 3 SM-hopeaa: 2016, 2017, 2019
* 1 SM-pronssi: 2010
* 6 Itä-Länsi-ottelua: 2013, 2014, 2017, 2021 2022, , 2024 
* Nuorten Superpesiksen vuoden pelaaja: 2013 
* Superpesiksen pudotuspelien arvokkain pelaaja: 2020
* Vuoden pesäpalloilija: 2020
* Superpesiksen kärkilyöntikuningas: 2021 
* Kultainen maila; 2024
* Superpesiksen kuukauden pelaaja: kesäkuu 2024, kesäkuu 2025

## Tilastot
*Lähde: Pesiksen Maailma*

## Lähteet
Tiotepa

**Tiotepa** on solutoimintaa salpaava syöpälääke, sytostaatti. Tiotepan myyntinimi on *Thio-Tepa*, ja se kuuluu alaryhmältään lajiin alkyloivat aineet. Lääkkeen valmistaja on ollut yhdysvaltalainen Lederle.

Tiotepaa annetaan laskimonsisäisinä infuusioina eli nestetiputuksina pääasiassa, sen antotapa on yleensä parenteraalinen eli ei suun kautta otettava. Ruumiin eri onteloihin, kuten rinnan alueen pleuraonteloon ja vatsan alueen peritoneaalionteloon voidaan injisoida, siis ruiskuttaa tätä lääkeainetta. Se voidaan tehdä esimerkiksi nesteenpoiston yhteydessä, jolloin poistetaan ylimääräisesti syöpäsairauden yhteydessä kertynyttä kudosnestettä.

Tiotepaa on voitu käyttää ainakin kahden eri naisten syöpäsairauden hoidossa: nämä ovat rintasyöpä ja munasarjasyöpä. Muita hoitoaiheita ovat olleet lymfoomat ja sarkoomat.

## Lähteet

* Lääketieteenkandidaattiseura ry.: Therapia Fennica 1974 (TF-74), Helsinki, 1977  (s. 1029)
* Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977  (s. 113)

## Aiheesta muualla
*Onki: Tiotepa
*PubChem: Thiotepa 
*Human Metabolome Database (HMDB): Thiotepa 
*DrugBank: Thiotepa 
*Kyoto Encyclopedia of Genes and Genomes (KEGG): Thiotepa 
*ChemBlink: Triethylenethiophosphoramide
Aleksei Urmanov

**Aleksei Jevgenjevitš Urmanov** (, s. 17. marraskuuta 1973 Leningrad) on venäläinen taitoluistelija, joka nykyään työskentelee taitoluisteluvalmentajana. Urmanov on vuoden 1994 olympiamestari.

## Lähteet

## Aiheesta muualla
Melalahti

**Melalahti** voi tarkoittaa seuraavia paikkoja Suomessa:

* Melalahti, kylä Paltamossa
* Melalahti, kylä ja taajama Riistavedellä nykyisen Kuopion kaupungin alueella

Muita merkityksiä:
* *Ribes nigrum* 'Melalahti', mustaherukkalajike
Jelena Ivaštšenko

**Jelena Viktorovna Ivaštšenko** (, 28. joulukuuta 1984 Omsk, Venäjän SFNT, Neuvostoliitto – 15. kesäkuuta 2013 Tjumen) oli venäläinen judoka ja Euroopan mestari. 

Ivaštšenko voitti yli 78&nbsp;kg:n painoluokassa Euroopan-mestaruuden Tbilisissä 2009, Istanbulissa 2011 ja Tšeljabinskissa 2012. Lisäksi hän sijoittui viidenneksi Bukarestissa 2004. Avoimessa luokassa hän voitti Euroopan-mestaruuden Varsovassa 2007 ja sai hopeaa Novi Sadissa 2006. Joukkuekilpailun Euroopan-mestaruuden hän voitti Belgradissa 2006 ja Tšeljabinskissa 2012 sekä sai hopeaa Debrecenissä 2005 ja Minskissä 2007. Hän sai hopeaa yli 78&nbsp;kg:n sarjassa alle 20-vuotiaiden EM-kilpailuissa Rotterdamissa 2002 ja alle 23-vuotiaiden EM-kisoissa Kiovassa 2005. 

MM-kilpailuissa Ivaštšenko saavutti hopeaa avoimessa luokassa Pariisissa 2008. Pronssia hän sai avoimessa luokassa Rio de Janeirossa 2007 ja yli 78-kiloisissa Pariisissa 2011. Lontoon olympialaisissa 2012 hän sijoittui yli 78&nbsp;kg:n painoluokassa seitsemänneksi.

Ivaštšenko sai hopeaa opiskelijoiden MM-kilpailujen avoimessa luokassa Novi Sadissa 2002. Hän sijoittui yli 78&nbsp;kg:n painoluokassa kolmanneksi Jejun universiadeissa 2003 ja sotilaiden MM-kilpailuissa Bakussa 2004.

Ivaštšenko saavutti Masters-, Grand Slam- ja Grand Prix -kilpailuissa kolme turnausvoittoa, sijoittui kaksi kertaa toiseksi ja kolme kertaa kolmanneksi. Maailmancupeissa ja Continental Open -kilpailuissa hän voitti kuusi turnausta, sijoittui kuusi kertaa toiseksi ja kolme kertaa kolmanneksi. Venäjän-mestaruuskilpailuissa hän saavutti aikuisten sarjassa seitsemän kulta-, viisi hopea- ja kolme pronssimitalia.

Venäjän judoliitto kertoi 15. kesäkuuta 2013, että Ivaštšenko oli kuollut traagisesti hypättyään alas parvekkeelta. Lifenews.ru-lehden mukaan hän oli kärsinyt vakavasta masennuksesta seitsemän vuoden ajan. Masennus oli pahentunut Lontoon olympiatappion jälkeen, ja lisäksi hänellä oli leikkauksen vaativa jalkavamma.

## Lähteet
Wolfgang Schwarz

**Wolfgang Schwarz** (s. 14. syyskuuta 1947 Wien, Itävalta) on itävaltalainen taitoluistelija, joka on voittanut vuoden 1968 olympiamestaruuden. Hän on myös voittanut hopeaa kaksi kertaa maailmanmestaruuskilpailuissa (1966–1967) ja kolme kertaa Euroopan-mestaruuskilpailuissa (1966–1968).

Schwarz tuomittiin vuonna 2006 kahdeksaksi vuodeksi vankilaan romanialaisen bisnesmiehen teini-ikäisen tyttären kidnappauksen suunnittelusta. Hänet oli jo vuonna 2002 tuomittu 1,5 vuodeksi vankilaan ihmiskaupasta, mutta tuomiota lykättiin ihosyövän hoitojen takia.

## Lähteet

## Aiheesta muualla
Veneskoski

**Veneskoski** voi tarkoittaa seuraavia:

;paikkoja:
* Veneskoski, kylä Kankaanpäässä
* Veneskoski, taajama Nurmossa nykyisen Seinäjoen kaupungin alueella
* Veneskosken rautatieasema, lakkautettu rautatieliikennepaikka Kankaanpäässä

;henkilöitä:
* Urho Veneskoski (1897–1950), suomalainen pesäpalloilija.
Robin Cousins

**Robert "Robin" Cousins** (s. 17. elokuuta 1957 Bristol) on brittiläinen taitoluistelija. Cousins on vuoden 1980 olympiavoittaja ja Euroopan-mestari, kolminkertainen maailmanmestaruusmitalisti (1978–1980) ja nelinkertainen Britannian-mestari (1977–1980). Kilpailu-uransa jälkeen Cousins esiintyi monissa jäänäytöksissä ja tuotti myös oman jääshown. Cousins on myös esiintynyt teatterissa ja kommentoinut BBC:n taitoluistelulähetyksiä. Vuodesta 2006 hän on ollut tuomarina ITV:n *[[Dancing on Ice]]* -televisiosarjassa.

## Lähteet

## Aiheesta muualla
Tor Brenning

**Tor Johan Brenning**, vuoteen 1921 Jansson (22. lokakuuta 1903 Oulu – 19. helmikuuta 1983 Maarianhamina) oli ahvenanmaalainen poliitikko ja virkamies. 

Brenning valmistui ylioppilaaksi 1921, suoritti Helsingin yliopistossa ylemmän oikeustutkinnon vuonna 1929 ja sai varatuomarin arvonimen vuonna 1932. Hän oli vuosina 1937–1953 Ålands Aktiebankin pääjohtaja ja vuosina 1954–1973 sen hallintoneuvoston puheenjohtaja. Hän oli Ahvenanmaan maakuntapäivien jäsen 1938–1952 ja varapuhemies 1945–1952. Ahvenanmaan maaherraksi hänet nimitettiin 4. joulukuuta 1953. Hänen virkakautensa alkoi 1. tammikuuta 1954 ja päättyi 1972. Brenningillä oli merkittävä asema laadittaessa vuonna 1952 voimaan tullutta Ahvenanmaan uutta itsehallintolakia.

## Lähteet
Anders de Bruce

**Anders de Bruce** (1723 – 1787) oli suomalainen linnoitusupseeri ja maaherra. Hän osallistui Svartholman ja Viaporin linnoitustöihin. Vuosina 1777 – 1786 hän oli Uudenmaan ja Hämeen läänin maaherra. Hän pyrki edistämään lääninsä alueella maanviljelystä.

## Lähteet
Angelo Moreschi

**Angelo Moreschi** (13. kesäkuuta 1952 Nave – 25. maaliskuuta 2020) oli Etiopiassa toiminut italialainen roomalaiskatolinen piispa. Hänet vihittiin salesiaanien papiksi 2. lokakuuta 1982 ja nimitettiin Gambellan prefektiksi 16. marraskuuta 2000. Moreschi sai 5. joulukuuta 2009 nimityksen Gambellan apostoliseksi vikaariksi sekä Elephantaris in Mauretanian titulaaripiispaksi, ja piispaksi vihkiminen seurasi 31. tammikuuta 2010. Pääkonsekraattorina toimi Berhaneyesus Demerew Souraphiel, jota avustivat Tesfasellassie Medhin ja Lorenzo Ceresoli.

Moreschi kuoli Italiassa vuosien 2019–2020 koronaviruspandemiassa. 

## Lähteet
Manfred Schnelldorfer

**Manfred Schnelldorfer** (s. 2. toukokuuta 1943 München) on saksalainen taitoluistelija, joka on voittanut sekä maailmanmestaruuden että olympiakultaa vuonna 1964. Hän on lisäksi voittanut pronssia maailmanmestaruuskilpailuissa 1963, kaksi hopeaa (1963–1964) ja kolme pronssia (1960–1962) Euroopan-mestaruuskisoissa ja kahdeksan Saksan-mestaruutta (1958–1961, 1963–1964).

## Lähteet

## Aiheesta muualla
Lorenzo Ceresoli

**Lorenzo Ceresoli** (18. toukokuuta 1931 Nave – 6. syyskuuta 2024 Castel d'Azzano) oli italialaissyntyinen, Etiopiassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 2. huhtikuuta 1960 ja nimitettiin Awasan apostoliseksi vikaariksi sekä Fallaban titulaaripiispaksi 20. joulukuuta 1993. Piispaksi vihkiminen seurasi 19. maaliskuuta 1994. Pääkonsekraattorina toimi Jozef Tomko, jota avustivat Vigilio Mario Olmi ja Armido Gasparini.

Ceresoli jäi eläkkeelle 21. maaliskuuta 2009.

## Lähteet
Aitosuomalainen

**Aitosuomalainen** oli aitosuomalaisuusliikkeen lehti, joka ilmestyi vuosina 1924–1939. Vuosina 1924–1927 ja 1931–1939 lehti ilmestyi aikakauslehden luonteisena ja vuosina 1928–1930 sanomalehtenä.

Lehden päätoimittajana toimi yliopiston opettaja ja filosofian tohtori Heikki Lehmusto vuosina 1924–1927 ja 1929. Muita *Aitosuomalaisen* päätoimittajia olivat varatuomari Oskari Parma 1928, diplomi-insinööri Paavo Pero 1928, filosofian maisteri Vilho Rantasalo 1928 ja filosofian maisteri Juho Arvi Kemiläinen 1930.

Lehden toimittajana vuonna 1926 vuoden verran toiminut Ilmari Turja on kuvannut toimitustyötä kirjassaan *Herrojen kanssa marjassa*.

Toimitussihteerinä toimi vuonna 1926 E. A. Sovijärvi. Lehden toimitus sijaitsi vuonna 1926 Helsingissä osoitteessa Hallituskatu 15. *Aitosuomalaisen* neuvottelevaan toimituskuntaan kuuluivat filosofian tohtori V. T. Aaltonen, Santeri Alkio, kirkkoherra K. V. Hurmerinta, filosofian maisteri Arvo Inkilä, johtaja Juho Kauppi, professori Iivari Leiviskä, teollisuusneuvos Paavo Pero, kansakoulunopettaja Matti Rajamaa, maanviljelijä P. Saarinen, rehtori Edvard Vaarama ja professori Kalle Väisälä.

*Aitosuomalaista* ilmestyi vuonna 1928 104 numeroa ja vuosina 1929–1930 86 numeroa vuodessa. Sivuja oli vuosina 1928–1929 420 ja vuonna 1930 350. Vuosikerta maksoi 1928–1930 60 markkaa.

*Aitosuomalainen* kertoi erityisesti kieliasioista Suomessa, sukunimien taustoista sekä Ruotsin Länsipohjan suomalaisen vähemmistön vaikeasta asemasta. Lehti halusi kouluissa opetettavan ruotsin sijasta muita kieliä, esimerkiksi englantia vuonna 1924 .

*Aitosuomalainen* kertoi myös Ruotsin lehdistön vihamielisestä suhtautumisesta suomalaisiin ja erityisesti lehden kannattamiin aitosuomalaisiin .

## Lähteet

## Aiheesta muualla
* Pörssitiedon esitys kustannusyhtiö Aitosuomalaisesta
Joseph Leopold Imesch

**Joseph Leopold Imesch** (21. kesäkuuta 1931 Grosse Pointe Farms – 22. joulukuuta 2015) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 16. joulukuuta 1956 ja nimitettiin sen vihkipiispaksi sekä Pomarian titulaaripiispaksi 8. helmikuuta 1973. Piispaksi vihkiminen seurasi 3. huhtikuuta. Pääkonsekraattorina toimi John Francis Dearden, jota avustivat Walter Joseph Schoenherr ja Thomas John Gumbleton.

Imesch sai 30. kesäkuuta 1979 nimityksen Joliet in Illinoisin piispaksi, jonka virkaan hänet asetettiin 28. elokuuta. Hän jäi eläkkeelle 16. toukokuuta 2006.

## Lähteet
Paulino do Livramento Évora

**Paulino do Livramento Évora** (22. kesäkuuta 1931 Praia – 16. kesäkuuta 2019) oli kapverdeläinen roomalaiskatolinen piispa. Hänet vihittiin spiritaanien papiksi 16. joulukuuta 1962 ja nimitettiin Santiago de Cabo Verden hiippakunnan johtoon 21. huhtikuuta 1975. Piispaksi vihkiminen seurasi 1. kesäkuuta. Pääkonsekraattorina toimi Eduardo André Muaca, jota avustivat Francisco Esteves Dias ja Zacarias Kamwenho.

Évora jäi eläkkeelle 22. heinäkuuta 2009.

## Lähteet
Osmo Meskanen

**Osmo Meskanen** (taiteilijanimeltään Jerobeam Salakyttä) on entinen uimahyppääjä, joka on saavuttanut 33 Suomen mestaruutta ja kaksi Pohjoismaiden mestaruutta. Hän on kehittänyt pellehyppytoimintaa kymmeniä vuosia ja vetänyt Jerobeam Salakyttä Team -nimistä esiintyjäryhmää. Meskanen toimii Helsingin kaupungin virkamiehenä.

## Lähteet
Roman Kostomarov

**Roman Sergejevitš Kostomarov** (, s. 8. helmikuuta 1977 Moskova) on kilpauransa vuonna 2006 lopettanut venäläinen jäätanssija. Partnerinsa Tatjana Navkan kanssa he voittivat olympiakultaa 2006, kaksi kertaa maailmanmestaruuden (2004–2005), kolme kertaa Grand Prix Final -mestaruuden (2003–2005) ja kolme kertaa Euroopan-mestaruuden (2004–2006).

Kostomarov oli naimisissa itävaltalaisen taitoluistelijan Julia Lautowan kanssa. Vuonna 2010 hän meni naimisiin venäläisen taitoluistelijan Oksana Domninan kanssa.

Helmikuussa 2023 venäläinen uutistoimisto Tass uutisoi että Kostomarovin jalat, tai ainakin osat niistä, on amputoitu. Hänellä diagnosoitiin tammikuussa keuhkokuume ja virustartunta, jonka johdosta hänet vaivutettiin keinotekoiseen koomaan. Muutama päivä myöhemmin myös hänen kätensä, tai ainakin osat niistä, amputoitiin.

## Mitalitaulukko

## Lähteet

## Aiheesta muualla
Jerobeam Salakyttä Team

**Jerobeam Salakyttä Team** on suomalainen pellehyppyryhmä. Nimi otettiin käyttöön Jerobeam Salakytän alias Osmo Meskasen johtamalle esiintyjäryhmälle 1990-luvulla. Ryhmä esiintyy näytöksissä edelleen aktiivisesti, vaikka itse Jerobeam on lopettanut uransa hyppääjänä. 

Jerobeam Salakyttä Teamin esitys pohjautuu perinteiselle pellehyppykonseptille, jota on kehitetty omanlaisekseen muun muassa käyttämällä eri hyppyjä yhdistäviä pitkäkestoisempia juonia sekä erikoistehosteita. Lisäksi hypyissä on paljon stuntvaikutteita. Olosuhteiden salliessa esitykseen kuuluu myös korkealtasukellusta.

2000-luvulla Jerobeam Salakyttä Team on kotimaisten näytösten lisäksi pyrkinyt aktiivisesti viemään pellehyppykulttuuria myös ulkomaille.

## Esiintyjät
### Nykyiset esiintyjät

### Entisiä esiintyjiä
* Jerobeam Salakyttä (Osmo Meskanen)
* Ynjevi Ylähuurtehuinen (Olavi Parviala)
* Adalbert Löylynlyömä (Aki Tapiovaara)
* Herpertti Kaunolempi (Mika Kostamo)
* Olga Halgo (Miki Sirviö)
* Kalle Korkkiruuvi (Mika Huisman)
* Mooses Mesikämmen (Sami Lipponen)
* Liukas Lätkä (Simo Salminen)

## Televisio-ohjelmia ja elokuvia
* Vettäkin sakeammat vesipellet, kooste pellehyppynäytöksestä Helsingissä 9.11.2001 (YLE 2001)
* Pellehyppyjen Suomi - Ruotsi maaottelu, Jerobeam Salakyttä Team Suomen maajoukkueena (YLE 2003)
* Pellehyppyjen vesiottelu Suomi - Ruotsi,  toisen pellehyppymaaottelun taltiointi (YLE 2005)
* Pellehypyn suurlähettiläät, dokumenttielokuva Jerobeam Salakyttä Teamin matkasta Amerikkaan (YLE 2012)
* ITTEQ, Jerobeam Salakyttä Team hyppii julkkisten kanssa japanilaisessa TV-showssa (2012)
* Splash!, Jerobeam Salakyttä Team esiintyy tositelevisiosarjan ruotsalaisessa versiossa (2013)
* Splash!, Jerobeam Salakyttä Team esiintyy tositelevisiosarjan suomalaisessa versiossa (Nelonen 2013)
* Risto Räppääjä ja Liukas Lennart, Jerobeam Salakyttä Team mukana esittämässä pellehyppyjä (2013)
* Splash! (¡Mira quién salta!), Jerobeam Salakyttä Team esiintyy tositelevisiosarjan Espanjalaisessa versiossa (TeleCinco 2014)

## Kansainväliset esitykset
* Pärnu (Viro) 2005
* Budapest (Unkari) 2006, 2010
* Torino (Italia) 2009, 2011
* Kiova (Ukraina) 2009
* Los Angeles (USA) 2011
* Örebro (Ruotsi) 2013
* Dubai (Arabiemiraatit) 2012, 2013
* Moskova (Venäjä) 2013
* Kazan (Venäjä) 2013
* Madrid (Espanja) 2014
* Gimhae (Etelä-Korea) 2014

## Julkaisut
* Jerobeam Salakyttä Team (DVD, 2006)
* Pellet Esiin! (DVD, 2008)

## Lähteet

## Aiheesta muualla
* Pellehypyn suurlähettiläät -elokuvan esittely, YLE 2012 
* Osmo Meskanen - alias Jerobeam Salakyttä, YLE 2007
* Jerobeam Salakyttä Team
Francisco Esteves Dias

**Francisco Esteves Dias** (21. syyskuuta 1920 São Vicente da Chã – 2. joulukuuta 1977) oli Angolassa toiminut portugalilainen roomalaiskatolinen piispa. Hän kuului benediktiineihin.

Esteves Dias sai 1. heinäkuuta 1963 nimityksen Luson hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel António Pires. Esteves Dias osallistui Vatikaanin toiseen kirkolliskokoukseen. Hän erosi tehtävistään Luson piispana 13. huhtikuuta 1976.

## Lähteet
Florentino de Andrade e Silva

**Florentino de Andrade e Silva** (9. huhtikuuta 1915 São Andres do Mosteiro – 7. joulukuuta 1989) oli portugalilainen roomalaiskatolinen piispa. Hänet vihittiin papiksi 31. lokakuuta 1937 ja nimitettiin Porton hiippakunnan vihkipiispaksi sekä Heliosebasten titulaaripiispaksi 31. joulukuuta 1954. Piispaksi vihkiminen seurasi 27. maaliskuuta 1955. Pääkonsekraattorina toimi António Ferreira Gomes, jota avustivat Manuel Marilla Ferreira da Silva ja Domingos da Apresentação Fernandes.

De Andrade e Silva sai 1. heinäkuuta 1972 nimityksen Faron piispaksi, jona hän toimi, kunnes erosi tehtävistään 4. huhtikuuta 1977. Hän osallistui Vatikaanin toiseen kirkolliskokoukseen.

## Lähteet
Manuel António Pires

**Manuel António Pires** (27. maaliskuuta 1915 Vinhais – 2. huhtikuuta 1999) oli syntyjään portugalilainen, Angolassa toiminut roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Silva Porton hiippakunnan koadjuuttoripiispaksi sekä Alian titulaaripiispaksi 7. maaliskuuta 1955. Piispaksi vihkiminen seurasi 29. kesäkuuta. Pääkonsekraattorina toimi Abílio Augusto Vaz das Neves, jota avustivat António Valente da Fonseca ja João da Silva Campos Neves.

Piresistä tuli 23. syyskuuta 1958 Silva Porton piispa. Hiippakunnan uudeksi nimeksi otettiin 16. toukokuuta 1979 Kwito-Bié. Pires erosi tehtävistään 15. kesäkuuta 1979. Hän osallistui Vatikaanin toiseen kirkolliskokoukseen.

## Lähteet
Teodoro Mendes Tavares

**Teodoro Mendes Tavares** (s. 7. tammikuuta 1964 Santiago, Kap Verde) on brasilialainen roomalaiskatolinen piispa. Hänestä tuli spiritaanien jäsen 8. syyskuuta 1986, ja hän sai pappisvihkimyksensä 11. heinäkuuta 1993. Hänet nimitettiin Belém do Parán arkkihiippakunnan vihkipiispaksi sekä Verben titulaaripiispaksi 16. helmikuuta 2011, ja piispaksi vihkiminen seurasi 8. toukokuuta. Pääkonsekraattorina toimi Alberto Taveira Corrêa, jota avustivat Paulino do Livramento Évora ja Arlindo Gomes Furtado.

## Lähteet
Pierre Mouallem

**Pierre Mouallem** (s. 10. toukokuuta 1928) on palestiinalainen melkiittinen katolinen arkkipiispa. Hänet vihittiin Società dei Missionari di San Paolon papiksi 21. marraskuuta 1955 ja nimitettiin Nossa Senhora do Paraíso em São Paulon eparkian johtoon Brasiliaan 20. huhtikuuta 1990. Piispaksi vihkiminen seurasi 29. kesäkuuta. Pääkonsekraattorina toimi Maximos V Hakim, jota avustivat Jean Mansour ja Jean Assaad Haddad.

Mouallem sai 29. heinäkuuta 1998 nimityksen Akkan arkkieparkian johtoon Israeliin. Hän jäi eläkkeelle 18. heinäkuuta 2003.

## Lähteet
Bjälbo

**Bjälbo** voi tarkoittaa seuraavia asioita:

* Suomen pääministerin virka-asunnon Kesärannan vanha ruotsinkielinen nimi
* Bjälbon piiri, piiri Mjölbyn kunnassa Ruotsissa
* Bjälbo-suku eli *Folkunga-suku*, Ruotsin hallitsijasuku keskiajalla
Otakar Vindyš

**Otakar ”Otto, Vend” Vindyš** (9. huhtikuuta 1884 – 23. joulukuuta 1949) oli tšekkoslovakialainen jääkiekkoilija. Hänen pelipaikkansa oli puolustaja. Hän osallistui kesäolympialaisiin 1920 ja talviolympialaisiin 1924.

Vindyš syntyi ja kuoli Prahassa, Tšekkoslovakiassa.

Hän voitti vuonna 1911 Euroopan mestaruuden Böömin sekä 1922 ja 1925 Tšekkoslovakian paidassa.

Vindyš oli myös mukana Tšekkoslovakian jääkiekkomaajoukkueessa, joka sijoittui pronssille olympialaisissa 1920. 

Neljä vuotta myöhemmin hän osallistui historian ensimmäisiin talviolympialaisiin. 

## Lähteet
Humallahti

**Humallahti** () on Seurasaarenselkään kuuluva merenlahti Mäntyniemen itäpuolella Helsingissä. Rajasaari ja sinne johtava Rajasaarenpenger rajaavat  lahtea etelästä.

Lahden itärannalla on Humallahdenpuisto ja Kesäranta, joka toimii pääministerin virka-asuntona. 

Rantakalliolla Humal­lahden­puistossa, aivan lähellä Paciuksen­kadun ja Seura­saaren­tien risteystä, on yli 3&nbsp;000 vuotta vanha pronssi­kautinen röykkiöhauta, josta on löydetty poltettuja ihmisen luita.

1930-luvulla Humallahden rannalle ajetun täytemaan painosta täytteen viereinen pohjamuta nousi ylöspäin ja toi näkyviin vanhan puisen laivan rungon. Rungon rakenteesta päätellen kyseessä oli sota-alus, mahdollisesti tykkivene.

## Uimalaitos

Humallahti toimi helsinkiläisten uimalana vuodesta 1898 alkaen. Paikalla toimi vuosina 1919–1959 Humallahden uimala, jossa oli hyppytorni ja uimaradat. Kaupunki määräsi sen vuonna 1955 purettavaksi saastuneen veden ja kohonneiden kunnostuskustannusten takia. Purkutyöt alkoivat vuoteen 1958 mennessä. Kallioilla on säilynyt uimalan betonisia perustuksia. Vuonna 1928 uimalan läheisyyteen rakennettiin Missisippi-niminen kahvila, joka tuhoutui vuonna 1975 tuho­poltossa.

## Nimen alkuperä
Lahden suomenkielinen nimi Humallahti on tullut käyttöön 1800-luvun lopulla. Se on mukaelma ruotsin­kielisestä nimestä, joka on esiintynyt kartoissa muodossa Hummelvik jo 1700-luvulla. Nimi johtuu mahdollisesti lahden rannalla villinä kasvaneesta humalakasvista. Eräässä vuonna 1696 laaditussa kartassa nimi kirjoitettiin kuitenkin Kumbeljwiken. Tämän vuoksi on myös mahdollista, että nimi johtuisikin edellä mainitusta muinais­haudasta, josta on voitu käyttää kivi­röykkiötä tarkoittavaa ruotsin kielen sanaa *kummel*.

## Lähteet
Manuel Vieira Pinto

**Manuel Vieira Pinto** (8. joulukuuta 1923 São Pedro de Aboim, Portugali – 30. huhtikuuta 2020 Porto, Portugali) oli portugalilaissyntyinen mosambikilainen roomalaiskatolinen arkkipiispa. Hänet vihittiin papiksi 7. elokuuta 1949 ja nimitettiin Nampulan hiippakunnan johtoon 21. huhtikuuta 1967. Piispaksi vihkiminen seurasi 29. kesäkuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel Marilla Ferreira da Silva.

4. kesäkuuta 1984 Vieira Pinto sai nimityksen Nampulan arkkipiispaksi. Lisäksi hän toimi vuosina 1992–1998 Pemban apostolisena hallitsijana. Hän jäi eläkkeelle 16. marraskuuta 2000.

## Lähteet
Chris Andersen

**Christopher Claus ”Birdman” Andersen** (s. 7. heinäkuuta 1978 Long Beach, Kalifornia) on yhdysvaltalainen koripalloilija, joka on pelannut kymmenisen kautta NBA:ssa.

Yliopistotasolla vuosina 1997–1998 Blinniä edustanut Andersen aloitti ammattiuransa Kiinassa ja pelasi yhdysvaltalaisissa piensarjoissa, kunnes siirtyi vapaana pelaajana NBA-seura Denver Nuggetsiin syyskuussa 2001. Hän pelasi Nuggetsin jälkeen New Orleans Hornetsissa kunnes sai pelikiellon kiellettyjen aineiden käytöstä. Kahden vuoden tauon jälkeen Andesen palasi Hornetsiin ja siirtyi syksyksi 2008 takaisin Nuggetsiin. Vuosina 2013–2016 hän edusti Miami Heatia ja keväällä 2016 Memphis Grizzliesiä. Kesällä 2016 Andersenin odotettiin siirtyvän Cleveland Cavaliersiin.

Andersen osallistui un vuosina 2004 ja 2005. Vuoden 2005 kilpailussa hän onnistui donkissaan vasta kahdeksannella yrittämällä.

## Lähteet
* Chris Andersen NBA Stats Basketball-Reference.com 
* Chris Andersen NBA 

### Viitteet

## Aiheesta muualla
Yeezus

**Yeezus** on yhdysvaltalaisen hip hop -artistin Kanye Westin kuudes sooloalbumi. Se julkaistiin 18. kesäkuuta 2013. Albumi nousi useilla kriitikoiden listoilla vuoden parhaimpien albumien joukkoon.

Yhdysvalloissa albumia myytiin ensimmäisen viikon aikana 327&nbsp;000 kappaletta, ja se nousi heti Billboard 200 -listan ykköseksi. Se oli Westin kuudes peräkkäinen listaykkösenä debytoinut albumi, vaikkakin sen ensimmäisen viikon myynti oli matalampi kuin aikaisemmilla albumeilla.

Suomessa albumi nousi ensimmäisellä viikolla Suomen virallisen listan sijalle 13., mikä oli sen paras sijoitus listalla.

Vuoden 2014 Grammy-gaalassa *Yeezus* oli ehdolla vuoden parhaaksi rap-albumiksi ja *New Slaves* -kappale vuoden rap-kappaleeksi.

Singleinä albumilta julkaistiin kappaleet ”Black Skinhead” ja ”Bound 2”.

## Kappaleet
#
#
#
#
#
#
#
#
#
#

## Arvostelut
* AllMusic: 
* Pitchfork: 9.5/10
* Rolling Stone: 

## Lähteet
Tuhoavat tunteet

**Tuhoavat tunteet** on V. Artin suomentama novelliantologia ulkomaisten kirjailijoiden tuotannosta. Teoksen on julkaissut E. Viljanteen Kirjakauppa ja Kustannusliike vuonna 1945. Nimiölehdellä on kirjailijoista mainittu ainoastaan Guy de Maupassant, jonka novellin mukaan kirja on nimetty. Kirjan alaotsikkona on *Kertojamestarien novelleja*.

## Sisällys
 

Guy de Maupassantin novelli "Sunnuntairatsastus" on alun perin ilmestynyt Suomessa eräässä kuvalehdessä ja suomentaja on lisännyt kertomukseen lopetuksen, joka noudattelee Maupassantin toisen uskottelukomiikkaan perustuvan novellin "Le Voleur" (Varas) tyyliä. André Therieutin novellin "Juhla-aatto" suomennos on mukailtu.
LA Auto Show

**LA Auto Show** on Los Angeles Convention Centerissä marras- ja joulukuun vaihteessa pidettävä jokavuotinen autonäyttely. LA Auto Show on OICA-pohjainen kansainvälinen näyttely ja sen on vahvistanut *Greater Los Angeles New Car Dealers Association*. Näyttelyn 760 000 neliömetrin kokoiset tilat ovat yleisölle avoinna kymmenen päivää vuodessa.

Joka vuosi LA Auto Show käynnistyy kahdella lehdistöpäivällä, jotka ovat täynnä toimintaa toimittajien, suunnittelijoiden ja teollisuuden edustajien keskuudessa. Vuonna 2008 näyttelyllä oli ennätysmäärä ensiesiintymisiä 15:llä pohjois-amerikkalaisella mallilla ja 23:lla muun maailman mallilla. Ensimmäinen LA Auto Showhun liittyvä tapahtuma yleisölle on vuosittainen hyväntekeväisyystapahtuma, *Sneak Previev Night*, joka tapahtuu torstai-iltana ennen autonäyttelyn ensimmäistä julkista päivää. Yleiset ja kultaiset alueliput ovat ostettavissa tässä juhlatilaisuudessa ja kaikki tuotto lahjoitetaan *Homeless Healthcare Los Angelesille* ja *One Voicelle*.

## Lähteet
Kaiyō

**Kaiyō** () oli keisarillisen Japanin laivaston saattuetukialus toisessa maailmansodassa.

## Valmistus
Aluksen köli laskettiin vesille 22. helmikuuta 1938 12&nbsp;755 rekisteritonnin matkustaja-alus *SS Argentinamaruna*, ja se laskettiin vesille saman vuoden lopulla 9. joulukuuta. Alus valmistui 31. toukokuuta 1939. Laivasto lunasti aluksen vuoden 1941 lopulla, ja se otettiin palvelukseen saattuetukialuksena 23. marraskuuta 1943.

## Palvelus
Alus osallistui useisiin joukkojenkuljetustehtäviin sodan aikana. Yhdysvaltain laivaston sukellusveneet *[[USS Permit (SS-178)|USS Permit]]* ja *[[USS Dace (SS-247)|USS Dace]]* yrittivät tuloksetta upottaa aluksen. Alus vaurioitui useissa ilmahyökkäyksissä vuonna 1945 muun muassa *[[USS Ticonderoga (CV-14)|USS Ticonderogan]]* pommittajien iskuista. Alus poistettiin alusluettelosta 1. syyskuuta 1946, ja se romutettiin 30. tammikuuta 1948.

## Lähteet
* 

### Viitteet
Arkkitehtitoimisto ALA

**Arkkitehtitoimisto ALA** (*ALA Architects*) on helsinkiläinen vuonna 2005 perustettu arkkitehtitoimisto, joka keskittyy julkisten rakennusten, peruskorjauskohteiden ja asemarakennusten suunnitteluun sekä kaavoitukseen. Toimiston mittavin toteutettu hanke on Norjan Kristiansandiin vuonna 2011 valmistunut, palkittu Teatteri- ja konserttitalo Kilden. ALA:n ensimmäiset merkittävät, Suomessa sijaitsevat valmistuneet hankkeet ovat Kuopion kaupunginteatterin peruskorjaus ja laajennus ja Lappeenrannan uusi kaupunginteatteri. 

Joulukuussa 2024 arkkitehtitoimisto voitti ehdotuksellaan kilpailun, jossa suunniteltiin konserttisali tromssalaiselle Arktisk Filharmoni -orkesterille sekä uudet galleriatilat paikalliselle Nordnorsk Kunstmuseum -museolle Tromssaan. 

ALA on saanut yli 20 palkintosijaa kotimaisissa ja kansainvälisissä suunnittelukilpailuissa. Toimiston osakkaat saivat vuonna 2012 Rakennustaiteen valtionpalkinnon.

Toimiston osakkaita ovat arkkitehdit Juho Grönholm, Antti Nousjoki ja Samuli Woolston.

## Suunnittelutöitä

*Helsingin keskustakirjasto Oodi (kilpailuvoitto 2013), valmistui 2018
*Teatteri- ja konserttitalo Kilden, Kristiansand, Norja (kilpailuvoitto 2005), valmistui 2011
*Kuopion kaupunginteatterin peruskorjaus ja laajennus, valmistui 2014
*Lappeenrannan uusi kaupunginteatteri, valmistui 2015
*Aalto-yliopiston metroasema, Espoo, avattiin 2017
*Keilaniemen metroasema, Espoo, avattiin 2017
*Suomen Intian suurlähetystön peruskorjaus, New Delhi, valmistuu 2018
*Dipolin peruskorjaus, Espoo, valmistui 2017
*Helsinki-Vantaan lentoaseman lähtö- ja tuloaularakennus (kilpailuvoitto 2017)
*Hotelli Marriott, Tampere, valmistui 2020
*Kivenlahden metroasema, Kivenlahti, Espoo, avattiin 2022
* Satama Areena, Kotka, valmistui 2023
* Espoon teatterin uusi rakennus (suunnitteluvaiheessa) 
* Oivalluksentalo, Vantaa (suunnitteluvaiheessa, rakennustyöt aloitetaan kesällä 2026)

## Tunnustuksia
*Helsingin keskustakirjasto Oodi palkittiin vuonna 2018 Vuoden teräsrakenne -palkinnolla. Rakennuksen arkkitehtisuunnittelun teki Arkkitehtitoimisto ALA ja rakennussuunnittelun Ramboll Finland.

## Lähteet

## Aiheesta muualla
*Arkkitehtitoimisto ALA
Louis Pelâtre

**Louis Pelâtre** AA (s. 12. toukokuuta 1940 Pancé) on Turkissa toimiva ranskalainen roomalaiskatolinen piispa. Hänet vihittiin papiksi 24. toukokuuta 1969 ja nimitettiin Istanbulin apostoliseksi vikaariksi sekä Sasiman titulaaripiispaksi 9. heinäkuuta 1992. Piispaksi vihkiminen seurasi 13. syyskuuta. Pääkonsekraattorina toimi Sergio Sebastiani, jota avustivat Hovhannes Tcholakian ja Antónios Varthalítis.

## Lähteet
Olga Tainio

**Olga Tainio** (o.s. **Johansson**; 3. maaliskuuta 1881 – 13. marraskuuta 1961) oli Helsingin Kaupunginteatterin edeltäjän Helsingin Kansanteatterin pitkäaikainen luottotyöntekijä. Vuonna 1938 hän näytteli  Niskavuoren Loviisan roolin Valentin Vaalan elokuvassa *[[Niskavuoren naiset (vuoden 1938 elokuva)|Niskavuoren naiset]]*.

## Elämä
Olga Tainion isäpuoli oli muurari Antti Johansson ja äiti Matilda Hall. Hän oli perustamassa Suomen Työläisnaisliittoa vuonna 1900, jolloin hän oli 19-vuotias. Myöhemmin hän toimi liiton sihteerinä. Olga Tainio avioitui Taavi Tainion (1874–1929) kanssa vuonna 1901. Liitto päättyi puolison kuolemaan. Pariskunnalle syntyi yksi lapsi, Tauno Tainio vuonna 1902. Olga Tainio asui puolisonsa ja lapsensa kanssa Pohjois-Amerikassa 1900-luvun alkuvuosina. Taavi Tainio vangittiin Suomen sisällissodassa 1918, mutta vapautettiin kymmenen kuukauden kuluttua ensimmäisen armahduksen yhteydessä. Pariskunta harrasti kirjallisuutta ja teatteria.

Olga Tainio aloitti työnsä Helsingin Kansanteatterissa 1920-luvulla. Hän hoiti teatterin kirjanpidon, kassan ja kanslian. Tainiosta kehittyi Kansanteatterin äitihahmo, jonka puoleen näyttelijät kääntyivät kiperissä tilanteissa. Hän joutui hoitamaan myös näyttelijöiden henkilökohtaisia talousasioita, kuten maksamaan heidän velkojensa lyhennyksiä suoraan teatterin kassasta. Erityinen murheenkryyni talousasioissa oli teatteridiiva Eine Laine. Teatterinjohtaja Mia Backman uskoutui kirjeissään usein Tainiolle. Arvi Kivimaa luonnehti Tainiota suorapuheiseksi ja hillityn ystävälliseksi; ihmiseksi, joka sai asiat luistamaan. Tainio oli Miina Sillanpään tukena luomassa Ensikotia.

Tainio näytteli lähinnä sivurooleja ja avustajatason rooleja useissa Edvin Laineen, Teuvo Tulion ja Valentin Vaalan ohjaamissa elokuvissa. Hänellä oli myös yksi keskeinen rooli, Niskavuoren Loviisa Vaalan filmatisoinnissa *[[Niskavuoren naiset (vuoden 1938 elokuva)|Niskavuoren naiset]]* (1938). Loviisa oli Tainion valkokangasdebyytti, jonka tehdessään hän oli lähes 60-vuotias. Roolistaan hämäläisen suurtilan matriarkkana hän sai varsin myönteiset arviot, joskin eräät kriitikot analysoivat hänen näyttelijäntyönsä huonosti sisäistetyksi.

Tainio on haudattu Malmin hautausmaalle Helsinkiin.

## Suomennoksia
* Leo Tolstoi : *Aikamme orjuus* ; suomentanut O. T. M. Wuolukka, Tampere 1906
* Ellen Key : *Sivistys : muutamia näkökohtia* ; suomentanut Olga Tainio. Sosialistin kirjapaino, Turku 1909

## Filmografia
*Niskavuoren naiset (1938)
*Unelma karjamajalla (1940)
*Varaventtiili (1942)
*Kultainen kynttilänjalka (1946)
*Kultamitalivaimo (1947)
*Intohimon vallassa (1947) 
*Onnen-Pekka (1948)
*Laulava sydän (1948)
*Laitakaupungin laulu (1948)
*Hormoonit valloillaan (1948)
*Prinsessa Ruusunen (1949)
*Isäpappa ja keltanokka (1950)
*Vihaan sinua - rakas (1951)
*Gabriel, tule takaisin (1951)
*Jälkeen syntiinlankeemuksen (1953)
*Niskavuoren Aarne (1954)
*Niskavuori taistelee (1957)

## Lähteet
*Koski, Pirkko: *Kansan teatteri I*, © Pirkko Koski, Helsingin teatterisäätiö 1986, 

### Viitteet

## Aiheesta muualla
*
*Arjenhistoria.fi, Tainion studiokuva
Natalja Kuzjutina

**Natalja Jurevna Kuzjutina** (, s.8. toukokuuta 1989 Brjansk) on venäläinen judoka, joka on saavuttanut kaikki aikuisten sarjan menestyksensä 52&nbsp;kg:n painoluokassa.

Kuzjutina on voittanut Euroopan-mestaruuden Tbilisissä 2009, Wienissä 2010, Budapestissa 2013 ja Tel Avivissa 2018 sekä saanut hopeaa Tšeljabinskissa 2012 ja Montpellier’ssa 2014. Prahassa 2020 hän oli viides. Euroopan kisoissa hän on saavuttanut hopeaa Minskissä 2019 ja pronssia Bakussa 2015. EM-joukkuekilpailussa hän on saavuttanut kultaa Miskolcissa 2009 ja Tšeljabinskissa 2012 sekä pronssia Budapestissa 2013. MM-kilpailuissa hän on saanut hopeaa Tokiossa 2019, pronssia Tokiossa 2010, Tšeljabinskissa 2014 ja Budapestissa 2017 sekä sijoittunut seitsemänneksi Pariisissa 2011 ja Bakussa 2018. Joukkuekilpailussa hän sai MM-pronssia 2019. Hän saavutti olympiapronssia Rio de Janeirossa 2016. Lontoon olympialaisissa 2012 hän karsiutui ensimmäisen ottelun jälkeen. Hän voitti kultaa Kazanin universiadeissa 2013.

Kuzjutina voitti kadettien, eli alle 17-vuotiaiden, Euroopan-mestaruuden 44&nbsp;kg:n painoluokassa Rotterdamissa 2004 ja alle 48-kiloisissa Salzburgissa 2005. Hän voitti alle 20-vuotiaiden Euroopan-mestaruuden 52&nbsp;kg:n sarjassa Prahassa 2007 ja alle 23-vuotiaiden EM-kultaa 52-kiloisissa Antalyassa 2009.

Kuzjutina on saavuttanut Masters-, Grand Slam- ja Grand Prix -kilpailuissa seitsemän turnausvoittoa, kolme kakkossijaa ja kymmenen kolmossijaa. Maailmancupeissa ja Continental Open -kilpailuissa hänellä on kahdeksan turnausvoittoa, kaksi kakkossijaa ja viisi kolmossijaa. Hän on voittanut aikuisten sarjassa kolme Venäjän-mestaruutta..

## Lähteet
Celebesinkuningaskottarainen

**Celebesinkuningaskottarainen** (*Basilornis celebensis*) on kottaraisten heimoon kuuluva varpuslintu.

## Levinneisyys
Celebesinkuningaskottaraista tavataan kotoperäisenä Indonesiassa. Sen on kuvattu olevan kohtuullisen yleinen, ja se on luokiteltu elinvoimaiseksi.

## Lähteet
Seraminkuningaskottarainen

**Seraminkuningaskottarainen** (*Basilornis corythaix*) on kottaraisten heimoon kuuluva varpuslintu.

## Levinneisyys
Seraminkuningaskottaraista tavataan kotoperäisenä Indonesiassa Seramin saarella. Yleisesti ottaen lajia on kuvattu harvinaiseksi, mutta joillain paikoilla sen on kuvattu olevan runsas. Seraminkuningaskottarainen on luokiteltu elinvoimaiseksi.

## Lähteet
Apovuorenkottarainen

**Apovuorenkottarainen** (*Goodfellowia miranda*) on kottaraisten heimoon kuuluva varpuslintu.

## Levinneisyys ja elinympäristö
Apovuorenkottaraista tavataan kotoperäisenä Filippiineillä Mindanaon saarella. Se elää metsissä ja metsänreunoilla yli 1&nbsp;250 metrin korkeudella merenpinnasta. Laji voi elää myös hakatuilla alueilla. Sen kannan kokoa ei tiedetä, mutta lajin on kuvattu olevan yleinen joillain paikoilla. Apovuorenkottarainen on luokiteltu silmälläpidettäväksi, koska sen levinneisyysalue on hyvin pieni ja metsien hakkuut voivat olla sille uhka sen elinympäristöjen alimmilla korkeuksilla.

## Lähteet
Heisser Sommer

**Heißer Sommer** on itäsaksalaisen DEFA-studion tuottama iskelmäelokuva vuodelta 1968. 

Yhdentoista Leipzigista kotoisin olevan naisylioppilaan ja kymmenen Karl-Marx-Stadtista kotoisin olevan miesylioppilaan liftausmatkat kohti pohjoista risteävät tuon tuostakin. Kumpainenkin seurue päätyy lopulta pieneen kylään Itämeren rannalle. He tekevät toisilleen viattomia jekkuja ja pian rakkauskin tulee kuvaan.

Elokuvan kuvauspaikkoja olivat Berliini, Leipzig, Greifswald (Wieck) ja Rügen.

## Näyttelijät

## Elokuvan musiikki
AMIGA julkaisi vuonna 1968 lp-levyn *Heißer Sommer*.

A-puoli
# Heißer Sommer
# Das darf nicht wahr sein
# Männer, die noch keine sind
# Wir
# Tanz am Strand
# Woher, willst du wissen, wer ich bin?

B-puoli
# Was erleben
# Ein Sommerlied
# Fang doch den Sonnenstrahl - Frank Schöbel ja Gerti Möller
# Ich fand die eine
# Es war mal ein Mädchen - Ingo Graf
# Einmal muß ein Ende sein
# Finale "Heißer Sommer"

Vokalistit: Chris Doerk / Frank Schöbel
Sanat ja sävellys: Jürgen Degenhardt, Gerd Natschinski
Arrangements: Gerd ja Thomas Natschinski
AMIGA 8 55 009

## Näyttämösovitukset
Vuonna 2005 elokuvaan perustuvaa musikaalia esitettiin näyttämösovituksena Volkstheater Rostockissa. Näyttämöversion kirjoitti Axel Poike yhdessä säveltäjien Gerd Natschinski ja Thomas Natschinski kanssa. Thomas Bürkholz toimi musiikillisena johtajana. 12. heinäkuuta 2009 – 9. elokuuta 2009 Regattastrecke Berlin-Grünau esitti omaa näyttämösovitustaan Wolfgang Bordelin johdolla.
Sulankuningaskottarainen

**Sulankuningaskottarainen** (*Basilornis galeatus*) on kottaraisten heimoon kuuluva varpuslintu.

## Levinneisyys ja elinympäristö
Sulankuningaskottaraista tavataan kotoperäisenä Indonesiassa Banggain ja Sulan saaristoissa. Se elää metsissä ja soilla, ja sitä tavataan 1&nbsp;000 metrin korkeuteen merenpinnasta. Laji on luokiteltu silmälläpidettäväksi, koska sen levinneisyysalue ja kanta ovat pienet, ja sen elinympäristöt ovat vähenemässä.

## Lähteet
Field Museum of Natural History

**Field Museum of Natural History** (suom. *Fieldin luonnonhistoriallinen museo*) sijaitsee Lake Shore Drive -kadulla Michiganjärven rannalla Chicagossa Yhdysvalloissa. Museo on perustettu vuonna 1893 Columbian Museum of Chicagon nimellä Marshall Fieldin lahjoituksella Chicagon maailmannäyttelyä varten. Se sai nykyisen nimensä vuonna 1905. Fieldin kuoltua vuonna 1906 hän testamenttasi summan uuden museorakennuksen rakentamista varten. Se valmistui vuonna 1921.

Tunnetuimmat museoesineet:
* "Sue" - maailman täydellisin ''Tyrannosaurus rexin'' luuranko.
* Laaja antropologinen ja etnografinen kokoelma esineitä muinaisesta Egyptistä, Tyyneltämereltä ja Tiibetistä.
* Suuri ja monipuolinen taksiderminen kokoelma, johon kuuluu erilaisia ​​suuria eläimiä, mukaan lukien kaksi afrikkalaista norsua ja afrikkalaisia ihmissyöjäleijonia Tsavosta.
* Suuri kokoelma dinosauruksia hallissa nimeltä "Pyörivä planeetta".
* Suuri kokoelma, joka on omistettu Yhdysvaltojen intiaaneille, nimeltään "Ancient America".

## Aiheesta muualla

* Virallinen sivusto 

## Lähteet
Syypää sun hymyyn

__NOTOC__
"**Syypää sun hymyyn**" on rap-artisti Cheekin kolmas single hänen seitsemänneltä studioalbumiltaan *[[Sokka irti]]*. Kappaleella vierailee Yasmine Yamajako ja sen tuotannosta vastaa OP Beats. "Syypää sun hymyyn" julkaistiin kesäkuussa 2012 ja siitä on julkaistu myös musiikkivideo, jota oli katsottu YouTubessa 11 miljoonaa kertaa joulukuuhun 2020 mennessä. Kappale sijoittui toiselle sijalle Suomen virallisella singlelistalla ja ensimmäiselle sijalle Suomen virallisella latauslistalla.

## Kappaleet
#

## Listasijoitukset

## Lähteet
Shen Xue

**Shen Xue** (, pinyin Shēn Xuě; s. 13. marraskuuta 1978) on kiinalainen pariluistelija. Shen on voittanut parinsa ja aviomiehensä Zhao Hongbon kanssa olympiamestaruuden 2010, olympiapronssia 2002 ja 2006, kolme kertaa maailmanmestaruuden (2002, 2003 ja 2007), kolme kertaa neljän maanosan mestaruuden ja kuusi kertaa Grand Prix Final -mestaruuden (1998, 1999, 2003, 2004, 2006 ja 2009).

Shen ja Zhao olivat ensimmäinen kiinalainen pari, joka voitti mitalin Kansainvälisen luisteluliiton kilpailuissa ja taitoluistelun maailmanmestaruuskilpailuissa. Vuonna 2002 heistä tuli ensimmäinen kiinalainen pari, joka voitti maailmanmestaruuden. He ovat myös ensimmäinen kiinalainen pari joka on voittanut mitalin talviolympialaisissa ja 2010 heistä tuli ensimmäiset kiinalaiset luistelijat, jotka ovat voittaneet kultaa talviolympialaisissa missään taitoluistelulajissa. Heillä on hallussaan pariluistelun lyhytohjelman pisteiden maailmanennätys. 

Shen ja Zhao päättivät lopullisesta lopettamisesta heti olympiakullan voiton jälkeen 17. helmikuuta 2010.

## Kilpailu-ura
Shen ja Zhao eivät kilpailleet kausilla 2007–2008 ja 2008–2009.

*WD = keskeytys

## Lähteet

## Aiheesta muualla